
Pirkimo sąlygų
1 priedas


PATENTŲ INFORMACINĖS SISTEMOS APTARNAVIMO, PRIEŽIŪROS 
IR VYSTYMO PASLAUGŲ 
TECHNINĖ SPECIFIKACIJA

1. BENDRA INFORMACIJA

1.1. Lietuvos Respublikos valstybinis patentų biuras (toliau – Perkančioji organizacija) yra biudžetinė įstaiga, įsteigta Lietuvos Respublikos Vyriausybės 1991 m. balandžio 12 d. nutarimu Nr. 129 „Dėl pramoninės nuosavybės valstybinės apsaugos“. 
1.2. Valstybinis patentų biuras veikia pagal nuostatus, patvirtintus Lietuvos Respublikos teisingumo ministro 2006 m. kovo 27 d. įsakymu Nr. 1R-100 „Dėl Lietuvos Respublikos valstybinio patentų biuro nuostatų patvirtinimo“.
1.3. Perkančiosios organizacijos savininkė yra valstybė. Perkančiosios organizacijos savininko teises ir pareigas įgyvendina Lietuvos Respublikos teisingumo ministerija.
1.4. Perkančioji organizacija yra Lietuvos Respublikos patentų registro (toliau – Patentų registras) informacinės sistemos tvarkytojas. Perkančioji organizacija nuo 2027-01-01 yra Patentų registro informacinės sistemos valdytojas.
1.5. Patentų registro dokumentų ir duomenų rinkimo, kaupimo, apdorojimo, sisteminimo, saugojimo, naudojimo bei teikimo tvarką nustato Lietuvos Respublikos patentų registro nuostatai, patvirtinti Lietuvos Respublikos Vyriausybės 2002 m. liepos 19 d. nutarimu Nr. 1218 „Dėl Lietuvos Respublikos patentų registro reorganizavimo ir Lietuvos Respublikos patentų registro nuostatų patvirtinimo“.
1.6. [bookmark: _Hlk31286242]Perkančioji organizacija numato įsigyti jos tvarkomo Patentų registro administravimo bei elektroninių paslaugų (toliau – e. paslaugos) informacinės sistemos (toliau – Informacinė sistema ar jos komponentai) aptarnavimo, priežiūros ir vystymo paslaugas (toliau – Paslaugos).
1.7. Informacinę sistemą sudaro trys pagrindiniai komponentai:  Front Office,  Back Office ir FO receiver. Front Office (savitarnos svetainė/portalas) suteikia galimybę fiziniams ir juridiniams asmenims pateikti ir apmokėti patentų paraiškas bei prašymus elektroniniu būdu. Back Office sistemos komponentas leidžia VPB registrų tvarkytojams tvarkyti patentų registro duomenis.  WWW bazėje tik atvaizduojami tam tikri duomenys iš Back Office. Informacinės sistemos komponentai sukurti naudojant Java platformą ir šias pagrindines technologijas:	
1.7.1. Back Office – MySQL DB (Hibernate), Apache JackRabbit, Wildfly (EJB, Spring MVC, Spring Security), Activiti BPM, JBoss Drools, ActiveMQ, MuleESB, Apache HTTP Server (jQuery, Bootstrap, Backbone, mod_cluster), Elasticsearch, Swagger, Java dependencies (Aspose.Words, Apache Tika, FasterXML/jackson-core, Zip4j).
1.7.2. Front Office– ReactJS (MaterialUI, typescript), Java 11, Spring Boot, Spring Security, RabbitMQ, MySql, MongoDB, ArgoCD, Maven, Nginx, Docker, Kubernetes, GitLab CLI, Keycloak.
1.7.3. FO receiver – sistema, kuri veikia kaip duomenų agregatorius, iš kurio Back Office ima dokumentus (kuria ZIP formatu).
1.7.4. WWW duomenų bazė – MySql, Apache, Java.

1.8. Informacinė sistema ir jos komponentai veikia VMware, Kubernetes Rancher2 virtualiose aplinkose. Naudojamų serverių operacinės sistemos – Ubuntu ir RedHat Server. Naudotojai su Informacine sistema ar jos komponentais dirba naudodamiesi interneto naršyklėmis (Back Office – Google Chrome. Front Office, internetinės Patentų duomenų bazės – Google Chrome, Apple Safari, Mozilla Firefox, Microsoft Edge).
1.9. Paslaugos turi būti pradėtos teikti ne vėliau kaip praėjus 1 (vienam) mėnesiui nuo pirkimo sutarties įsigaliojimo dienos ir teikiamos ne ilgiau nei 36 (trisdešimt šešis) mėnesius nuo pirkimo sutarties įsigaliojimo dienos. Pirkimo sutartis įsigalioja nuo jos pasirašymo momento.

2. VARTOJAMOS SĄVOKOS IR SUTRUMPINIMAI

2.1. Sutrikimas – Informacinės sistemos ar jos komponentų veikimo, kokybės pablogėjimas arba įvykis, kuris gali sutrikdyti jos darbą arba e. paslaugų teikimą, dėl kurio Perkančiosios organizacijos tvarkomos Informacinės sistemos ar jos komponentų vidiniai arba išoriniai naudotojai negali atlikti numatytų funkcijų, tvarkyti Informacinės sistemos ar jos komponentų elektroninę informaciją reikiamu metu. 
2.2. Incidentas – nenumatytas Informacinės sistemos ar jos komponentų Paslaugų teikimo sutrikimas, pablogėjimas, arba įvykis, kuris gali sutrikdyti Paslaugų teikimą.
2.3. Konsultacija – darbai, patarimai ar informacija, susijusi su Informacinės sistemos ar jos komponentų darbu ar funkcijomis.
2.4. [bookmark: _Hlk104897284]Kreipinys – įvykis, registruotas Perkančiosios organizacijos pagalbos tarnyboje arba jai praneštas kitomis informavimo priemonėmis.
2.5. Problema – vienas, turintis didelę įtaką Informacinės sistemos ar jos komponentų veiklai, ar keli pasikartojantys incidentai, kuriems būdingi tokie pat požymiai, o priežastis, dėl kurio įvyko incidentas, nėra žinoma arba reikalauja gilios analizės.
2.6. Pakeitimas – bet koks Informacinės sistemos ar jos komponentų funkcionalumo, konfigūracijos ar duomenų pakeitimas.
2.7. Reakcijos laikas – laikas, nuo Perkančiosios organizacijos kreipimosi į Perkančiosios organizacijos pagalbos tarnybą dėl Informacinės sistemos ar jos komponentų sutrikimo iki veiksmų problemai spręsti pradžios.
2.8. Sutrikimo pašalinimo laikas – tai laikas nuo momento, kai baigėsi reakcijos laikas, iki momento, kai Informacinės sistema ar jos komponentai atstatyti į būseną, buvusią prieš sutrikimą (klaida ištaisyta), ir Informacinės sistemos ar jos komponentų sutrikimo pašalinimo fakto fiksavimas.
2.9. Uždarymas – Informacinės sistemos ar jos komponentų darbingumo atkūrimo patvirtinimas.
2.10. Versija – tai eilinis, dažniausiai tarpinis programinės įrangos, sąrankos vienetų ar dokumentacijos variantas, įdiegtas į Informacinės sistemos ar jos komponentų darbinę aplinką. Norint palaikyti Informacinės sistemos ar jos komponentų programinės įrangos konfigūravimo valdymą, Informacinės sistemos ar jos komponentų duomenų bazė privalo turėti įrankių rinkinį, kuris suteikia galimybę saugoti daugybę versijų (versijavimas). 
2.11. Diegimo (instaliavimo) paketas – programai priklausančių rinkmenų (failų, bylų) rinkinys. 
2.12. Patobulinimas (vystymas) – tai Informacinės sistemos ar jos komponentų funkcionalumo arba techninės dalies pakeitimai, kurie įtakoja sklandesnį veikimą, bet gali reikšti ir Informacinės sistemos ar jos komponentų funkcinį ar technologinį pakeitimą (atnaujinimą).

3. PASLAUGŲ APIMTIS

3.1. Šalių susitarimu Paslaugų teikėjui suteikiamas ne daugiau kaip 1 (vienas) mėnuo nuo pirkimo sutarties įsigaliojimo dienos, per kurį jis turi pasirengti Paslaugų teikimui.
3.2. Paslaugos apima:
3.2.1. Informacinės sistemos ar jos komponentų sutrikimų ir problemų šalinimą darbo dienomis nuo 7.30 iki 17.30 val., penktadieniais nuo 7.30 iki 16.15 val., o darbo dieną prieš valstybinę šventę nuo 7.30 iki 16.30 val., užtikrinant nepertraukiamą Informacinės sistemos ar jos komponentų veiklą;
3.2.2. Patobulinimų kūrimą esant poreikiui;
3.2.3. Smulkius veikiančios Informacinės sistemos ar jos komponentų pakeitimų darbus, kuriems nereikia duomenų struktūros, naudojamo algoritmo ir esminių projektinių sprendimų keitimo. Smulkiais Informacinės sistemos ar jos komponentų pakeitimų darbais laikomi pakeitimai, iš dalies pagerinantys naudojamos Informacinės sistemos ar jos komponentų ergonomiškumą ar rezultatų teisingumą, bet nekeičiantys Informacinės sistemos ar jos komponentų struktūros ir kitų jos dalių veikimo. Smulkių pakeitimų pavyzdžiai: naudojamos Informacinės sistemos ar jos komponentų pakeitimai, kai keičiasi ataskaitų ar ekraninių formų rodiklių išdėstymas, sąrašų rūšiavimas, standartinių tekstų keitimas ir pan.;
3.2.4. Informacinės sistemos ar jos komponentų pakeitimų ir patobulinimų įdiegimą į testines ir darbines aplinkas;
3.2.5. Operacinių sistemų (Linux) versijų ir jų komponentų atnaujinimą, kuriose įdiegtos Informacinės sistemos ar jos komponentų testinėse ir darbinėse aplinkose;
3.2.6. Esant poreikiui atlikti SSL sertifikatų diegimą į Perkančiosios organizacijos naudojamus serverius, susijusius su prižiūrima Informacine sistema ar jos komponentais;
3.2.7. Esamos techninės bei naudotojams skirtos dokumentacijos atnaujinimą dėl atliktų pakeitimų, teikiant Informacinės sistemos ar jos komponentų Paslaugas; 
3.2.8. Informacinės sistemos ar jos komponentų darbingumo atkūrimą; 
3.2.9. Sugadintų duomenų atkūrimą, kai gedimo priežastis yra netinkamas Informacinės sistemos ar jos komponentų veikimas;
3.2.10. Patentų registro duomenų bazėje esančių duomenų sutvarkymą atlikus Informacinės sistemos ar jos komponentų pakeitimus (ištaisius klaidą) arba nustačius, kad duomenys nebuvo sutvarkyti po anksčiau atliktų pakeitimų; 
3.2.11. Informacinės sistemos ar jos komponentų perkėlimą į aukštesnę programinės įrangos ar duomenų bazių versiją;
3.2.12. Informacinės sistemos ar jos komponentų veikimo optimizavimą;
3.2.13. EPO sukurtų naujų funkcijų ir patobulinimų diegimą į darbines aplinkas.
3.2.14. Konsultavimą kitos taikomosios ir sisteminės programinės įrangos bei techninės įrangos, susijusios su prižiūrima Informacine sistema ar jos komponentais, naudojimo ir diegimo klausimais, pavyzdžiui, diegiant naujus EPO sukurtus Informacinės sistemos ar jos komponentų patobulinimus.
3.3. Paslaugų teikėjas turi užtikrinti: 
3.3.1. Informacinės sistemos ar jos komponentų darbingumą bei Informacinėje sistemoje esančių duomenų vientisumą ir prieinamumą. Paslaugų teikėjas Informacinės sistemos ar jos komponentų programinės įrangos versijas (versijų paketus) turi perduoti Perkančiajai organizacijai tik visiškai jas ištestavęs, patikrinęs, kad rezultatas atitinka laukiamus ir dokumentuotus rezultatus, ir įsitikinęs, kad įdiegus naują programinės įrangos versiją realioje aplinkoje nesutriks Informacinės sistemos ar jos komponentų veikla ir dėl programinės įrangos pokyčių nebus daromas neigiamas poveikis elektroninės informacijos konfidencialumui, vientisumui ar prieinamumui; 
3.3.2. Kad Paslaugų teikėjo specialistai turi pakankamą kvalifikaciją darbui su reikalavimų Perkančiosios organizacijos Informacinės sistemos ar jos komponentų priežiūros ir vystymo paslaugoms (toliau – Reikalavimai) 1.7.1-1.7.3 p. nurodytomis technologijomis;
3.3.3. [bookmark: _Ref41292197]Kad problemos arba sutrikimai būtų registruojami Perkančiosios organizacijos pagalbos tarnyboje (toliau – Pagalbos tarnyba JIRA). Sutrikimai klasifikuojami pagal šiuos svarbos prioritetus:
3.3.3.1. Kritinės svarbos – kai nustatytas Informacinės sistemos ar jos komponentų programinės įrangos modifikavimo poreikis arba sutrikimas, dėl kurio naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas (pvz. neveikia viena ar visos Informacinės sistemos ar jos komponentų dalis, turinti kritinę įtaką Informacinėje sistemoje ar jos komponentuose įgyvendintiems veiklos procesams arba klaidingai veikia Informacinė sistema ar jos komponentai, turintys kritinę įtaką juose įgyvendintiems veiklos procesams, arba neveikia Informacinė sistema ar jos komponentai, sąveikaujantys su kitomis Perkančiosios organizacijos informacinėmis sistemomis ir kitų organizacijų informacinėmis sistemomis ir turinti kritinę įtaką šių komponentų, posistemių ar sistemų veiklai, ir nėra kitų sutrikimo išsprendimo galimybių;
3.3.3.2. Didelės svarbos – kai nustatytas Informacinės sistemos ar jos komponentų modifikavimo poreikis arba sutrikimas, kuris kliudo vykdyti būtinas funkcijas, tačiau yra žinomas alternatyvus laikinas funkcijos vykdymo būdas;
3.3.3.3. Kitos svarbos – kai nustatytas Informacinės sistemos ar jos komponentų modifikavimo poreikis arba sutrikimas, kuris sukelia sunkumus naudojantis Informacine sistema ar jos komponentais, bet neturi įtakos jos funkcijų veikimui ir nedaro jokio kito poveikio Informacinei sistemai ir sąveikai su jos komponentais arba nėra skubaus poreikio kelti atlikimo/sutvarkymo eiliškumo prioritetą.
3.3.4. [bookmark: _Hlk31362180]Informacinės sistemos ar jos komponentų veiklos sutrikimų pašalinimą ir konsultacijų teikimą pagal kreipiniams nustatytus prioritetus pagal Reikalavimų 3.3.3 papunktį;
3.3.5. Sprendimą Pagalbos tarnyboje JIRA, kokios svarbos kreipinys, priima Perkančioji organizacija;
3.3.6. Gavęs informaciją apie Sutrikimą, Paslaugų teikėjas per 2 (dvi) val., Perkančiajai organizacijai per Pagalbos tarnybą JIRA pateikia informaciją apie preliminarų numatomą sutrikimo pašalinimo terminą;
3.3.7. Paslaugų teikėjas privalo išanalizuoti ir pašalinti sutrikimą pagal tokius reikalavimus:
3.3.7.1. Kritinės svarbos kreipinio atveju ne vėliau kaip per 5 (penkias) valandas nuo Reakcijos laiko pabaigos;
3.3.7.2. [bookmark: _Ref41292429]Didelės svarbos kreipinio atveju ne vėliau kaip per vieną darbo dieną nuo Reakcijos laiko pabaigos;
3.3.7.3. [bookmark: _Ref41292452]Kitais svarbos atvejais ne vėliau kaip per 5 (penkias) darbo dienas nuo Reakcijos laiko pabaigos.
3.3.8. Informacinės sistemos ar jos komponentų naudotojų konsultavimą darbo su programine įranga klausimais:
3.3.8.1. Paslaugos gavėjo pagalbos tarnybos JIRA priemonėmis;
3.3.8.2. Perkančiosios organizacijos ir Paslaugų teikėjo suderintais telefonais;
3.3.8.3. Perkančiosios organizacijos ir Paslaugų teikėjo suderintais el. pašto adresais;
3.3.8.4. Atvykstant į Perkančiąją organizaciją;
3.3.8.5. Pirkimo sutarties šalys Reikalavimų  3.3.7.2 ir 3.3.7.3 papunkčiuose nurodytą informaciją, kokiais telefonais ir el. pašto adresais bus konsultuojamasi, tarpusavyje suderina ir praneša viena kitai ne vėliau kaip per 3 (tris) darbo dienas po pirkimo sutarties įsigaliojimo; 
3.3.8.6. Informacinės sistemos ar su jos pakeitimu, programinės įrangos kodo taisymo, programinės įrangos naudotojų konsultavimo darbo su programine įranga klausimais ir jos panaudojimo būdus, šalys tarpusavyje suderina ir praneša viena kitai ne vėliau kaip per 5 darbo dienas po pirkimo sutarties įsigaliojimo dienos.
3.3.9. Konsultacijų teikimą darbo dienomis nuo 8.00 iki 17.00 val., penktadieniais nuo 8.00 iki 16.00 val., o darbo dieną prieš valstybinę šventę nuo 8.00 iki 16.00 val.;
3.3.10. Atsakymų į bet kurio prioriteto konsultacijos kreipinį, kuris pateiktas Pagalbos tarnybos JIRA priemonėmis iki darbo dienos 12 val., pateikimą ne vėliau, kaip iki tos pačios darbo dienos pabaigos, į kitus paklausimus – per 1 (vieną) darbo dieną nuo paklausimo užregistravimo Pagalbos tarnyboje JIRA;
3.3.11. Konsultacijų teikimą visais Informacinės  sistemos ar jos komponentų administravimo, eksploatavimo ir veikimo klausimais, apimant, bet neapsiribojant: 
3.3.11.1. Dėl visų komponentų, iš kurių yra sudaryta Informacinė sistema ar jos komponentai, ir visų integracinių sąsajų veikimo;
3.3.11.2. Dėl darbo su Informacine sistema ar jos komponentais funkcionalumo;
3.3.11.3. Informacinės sistemos ar jos komponentų funkcionavimo aplinkų optimizavimo;
3.3.11.4. Specialistų atvykimą į Perkančiąją organizaciją pagal kreipiniams nustatytus prioritetus ir teikti konsultacijas darbo vietoje iki visiško problemos išsprendimo (atsiradus Perkančiosios organizacijos paklausimų, problemų ar incidentų, kurių nepavyksta išspręsti komunikacijos priemonėmis nuotoliu).
3.3.12. Jeigu teikiant Paslaugas atliekami pakeitimai, kuriems reikia Informacinės sistemos ar jos komponentų techninės dokumentacijos atnaujinimo, atnaujinta dokumentacija yra pateikiama Perkančiajai organizacijai kartu su diegimo paketu. Naujos Informacinės sistemos ar jos komponentų versijos Perkančiajai organizacijai turi būti pateikiamos kartu su Paslaugų teikėjo ir Perkančiosios organizacijos suderintais testavimo rezultatais.
Dokumentacijoje turi būti:
3.3.12.1. Duomenų modelis, duomenų struktūrų aprašymas, jeigu buvo keičiami duomenų bazės objektai;
3.3.12.2. Funkcinis modelis ir modulių aprašymas, jeigu buvo keičiamas modulio funkcionalumas;
3.3.12.3. Integracinės sąsajos aprašymas, jeigu buvo keičiamas integracinės sąsajos funkcionalumas; 
3.3.12.4. Naudojimo instrukcija, jeigu buvo keičiamas modulio funkcionalumas;
3.3.12.5. Diegimo instrukcija, jei buvo keičiama diegimo veiksmų vykdymo tvarka;
3.3.12.6. Veiklos proceso aprašymas, jei buvo keičiama veiklos proceso eiga;
3.3.12.7. Duomenų rinkinių tvarkymo / perkėlimo taisyklės ir nekoduota duomenų rinkinių tvarkymo / perkėlimo programinė įranga (pvz., ,,script’ai”), jeigu buvo keičiama ar kuriama nauja duomenų rinkinių tvarkymo/perkėlimo programinė įranga;
3.3.12.8. Informacinės sistemos ar jos komponentų administratoriaus instrukcija, jeigu tokia instrukcija turėjo būti keičiama;
3.3.12.9. Informacinės sistemos ar jos komponentų duomenų bazių nekoduotos programinės priemonės; 
3.3.12.10. Paslaugų teikimo metu, Paslaugų teikėjui atlikus Informacinės sistemos ar jos komponentų pakeitimus, turi būti atnaujinti ir pateikti išeities tekstai, laikantis tokių reikalavimų:
3.3.12.10.1. Išeities tekstai Perkančiajai organizacijai turi būti perduoti kompiliavimui paruoštų rinkmenų paketų forma, nurodant standartines kompiliavimo priemones ir kompiliavimo eigą;
3.3.12.10.2. Išeities tekstai turi būti su komentarais ir atitikti gerąsias programinio kodo formatavimo, kintamųjų bei funkcijų įvardinimo praktikas;
3.3.12.10.3. Perkančiajai organizacijai turi būti perduoti pilni, tikslūs, tvarkingi išeities tekstai, iš kurių, naudojant standartines priemones, būtų kompiliuojama naudojimui parengta programinė įranga, atliekanti jai specifikuotas funkcijas;
3.3.12.10.4. Turi būti pateikta išeities tekstų kompiliavimo Perkančiosios organizacijos aplinkoje instrukcija ir kompiliavimo metu gautos versijos funkcinio patikrinimo testavimo scenarijai.
3.3.13. Dokumentacija turi būti įkeliama į Perkančiosios organizacijos informacinę sistemą (WIKI - JIRA dokumentacijos biblioteka). Taip pat dokumentacija turi būti siunčiama elektroniniu paštu Perkančiosios organizacijos nurodytais adresais. Paslaugų teikėjas, teikdamas darbingumo ar sugadintų duomenų atkūrimo bei duomenų sutvarkymo po pakeitimų įdiegimo paslaugas, turi raštu Perkančiajai organizacijai per jos nustatytą terminą pateikti duomenų atkūrimo scenarijų;
3.3.14. Darbingumo atstatymas turės būti atliekamas visiško ar dalinio Informacinės sistemos ar jos komponentų funkcionavimo sutrikimo atvejais (įskaitant visos ar dalies Informacinės sistemos ar jos komponentų atkūrimą avarijos atveju iš atsarginių kopijų), sutvarkant ir dėl klaidų atsiradusius praradimus ir netikslumus duomenyse (pvz., techniškai sugadinti įrašai duomenų bazėje, dėl klaidingo programinės įrangos veikimo nekorektiškai suformuotas įrašo (-ų) turinys ir pan.).
	
4. REIKALAVIMAI TECHNINIAM SUDERINAMUMUI

4.1. Perkančiosios organizacijos Informacinė sistema ar jos komponentai turi veikti Perkančiosios organizacijos turimoje techninėje ir technologinėje platformoje;
4.2. Turi būti palaikomos gamybinė ir testinė aplinkos, testinėje aplinkoje naudojant tą pačią programinės įrangos versiją, kaip ir gamybinėje;
4.3. Paslaugoms teikti Paslaugų teikėjas turi turėti savo kūrimo aplinką. Paslaugų teikėjas, teikdamas Paslaugas, turi įvertinti programinės įrangos darbo realią aplinką (tinklų pralaidumas, kitų sistemų darbo režimas, maksimalus sistemos apkrovimas piko metu ir pan.), kad įdiegus programinės įrangos modifikavimus darbinėje aplinkoje, programinės įrangos darbo charakteristikos nepablogėtų;
4.4. Informacinė sistema ar jos komponentai turi patikimai ir gerai veikti Perkančiosios organizacijos lokaliuose (LAN) ir globaliuose (WAN) kompiuterių tinkluose. Atliekami Informacinių sistemų pakeitimai turi užtikrinti, kad, esant darbiniams LAN ir WAN apkrovimams, programinės įrangos veikimas nepablogėtų;
4.5. Paslaugų teikimui neturi reikėti WAN ir LAN technologijų keitimo, esminio jų pertvarkymų ar pralaidumų didinimo;
4.6. Paslaugos teikiamos lietuvių arba anglų kalba pagal poreikį.

5. PASLAUGŲ TEIKIMO TVARKA

5.1. Perkančioji organizacija informuoja Paslaugų teikėją apie sutrikimus ir/ar problemas, registruodama kreipinius Pagalbos tarnyboje JIRA ir kitais Reikalavimų 3.3.8 papunktyje nurodytais būdais. Paslaugos teikėjas vykdydamas Paslaugų teikimą, pastebėjęs sutrikimus ir/ar problemas, juos registruoja Pagalbos tarnyboje JIRA ir nedelsdamas informuoja Perkančiąją organizaciją pirkimo sutartyje nurodytu  el. paštu (toliau – el. paštu) bei nedelsiant imasi visų reikiamų priemonių sutrikimams pašalinti;
5.2. Teikiant Paslaugas turi būti užtikrinamas sutrikimų priežasčių identifikavimas bei šalinimas, apibrėžiamos Problemos, nustatant jų kilmę ir pasirenkant sprendimo būdus Pagalbos tarnyboje JIRA;
5.3. Paslaugų teikėjas turi užtikrinti tiek esamų Problemų, tiek ir tokių, kurios dar nesukėlė Incidentų, bet gali sukelti ateityje, identifikavimą ir sprendimą;
5.4. Paslaugų teikėjas turi laikytis Perkančiosios organizacijos saugumo politikos ir teisės aktų, reglamentuojančių Perkančiosios organizacijos Informacinės sistemos ar jos komponentų saugą, reikalavimų;
5.5. Paslaugų teikėjas privalo nedelsdamas per Pagalbos tarnybą JIRA pranešti Perkančiajai organizacijai apie galinčius įvykti ar įvykusius saugumo arba kitus Incidentus, turinčius neigiamos įtakos Informacinės sistemos ar jos komponentų viešųjų ir elektroninių paslaugų prieinamumui, elektroninės informacijos vientisumui ir konfidencialumui;
5.6. Jeigu Paslaugų teikėjas negali Informacinės sistemos ar jos komponentų veiklos sutrikimo pašalinti per nustatytą sutrikimo pašalinimo laiką:
5.6.1. Paslaugų teikėjas privalo apie tai nedelsiant per Pagalbos tarnybą JIRA ir elektroniniu paštu informuoti Perkančiąją organizaciją, pateikti ir suderinti su ja sutrikimo pašalinimo planą ir naują sutrikimo šalinimo terminą. Jei per nurodytą terminą sutrikimo pašalinti negalima, pasiūlomos alternatyvios priemonės, leidžiančios neutralizuoti arba sumažinti sutrikimo poveikį iki jo pašalinimo;
5.6.2. Jeigu sutrikimo pašalinimo terminas yra keičiamas jo nepagrindus objektyviomis, ne nuo Paslaugų teikėjo priklausančiomis nenumatytomis aplinkybėmis, laikoma, kad sutrikimo pašalinimas vėluoja;
5.6.3. Esant rizikai, kad Paslaugų teikėjas Perkančiosios organizacijos Informacinės sistemos ar jos komponentų veiklą trikdančios klaidos per kritinio ar svarbaus Incidento sprendimo laiką pašalinti negali, Paslaugų teikėjas turi apie tai nedelsiant informuoti Perkančiąją organizaciją ir nedelsdamas imtis papildomų veiksmų veiklai atkurti.
5.7. Informacinės sistemos ir jos komponentų Paslaugos turi būti teikiamos:
5.7.1. Vykdant nuotolinę priežiūrą;
5.7.2. Užtikrinant reikalingų specialistų atvykimą į Perkančiąją organizaciją;
5.7.3. Teikiant konsultacijas telefonu, el. paštu, ir kitais būdais.
5.8. Paslaugų teikimą Paslaugų teikėjas turi organizuoti ir dokumentuoti taip, kad būtų galima:
5.8.1. Fiksuoti visus kreipinius, jų sprendimus ir sprendimų rezultatus;
5.8.2. Sekti konkretaus kreipinio sprendimo eigą;
5.8.3. Šalinant sutrikimą, problemą (ar jų grupę), pateikti aiškų atliktos veiklos bei jos rezultato aprašymą ir, esant poreikiui, atnaujintą Informacinės sistemos ar jos komponentų dokumentaciją;
5.8.4. Paslaugų teikimo laikotarpiu kas mėnesį pateikti Perkančiajai organizacijai ataskaitas, kuriose būtų nurodyti visi kreipiniai, jų sprendimai ir rezultatai bei mėnesio ir nuo sutarties pradžios išnaudotų valandų kiekis. Ataskaitoje turi būti nurodyti registruoti ir išspręsti kreipiniai ir jų išsprendimo būsena bei kita svarbi informacija nurodyta Reikalavimų  6.4 punkte.
5.9. Visi Paslaugų teikimui reikalingi resursai turi būti Paslaugų teikėjo: kompiuterinė techninė ir programinė įranga, Paslaugų teikimui naudojamos priemonės, transportas, ryšiai, patalpos ir t. t. Perkančioji organizacija nenumato tokių resursų suteikti Paslaugų teikėjui;
5.10. Pirkimo sutarties vykdymo metu Paslaugų teikėjo atstovams bus suteikta naudotojo prieiga prie realių Informacinės sistemos ar jos komponentų aplinkų, įgalinanti analizuoti naudotojų vykdytus veiksmus ir tvarkytus duomenis;
5.11. Informacinės sistemos ir jos komponentų pakeitimų diegimą atlieka Paslaugos teikėjas, jeigu Perkančioji organizacija nenurodo kitaip;
5.12. Informacinės sistemos ar jos komponentų programinės įrangos pakeitimų diegimui (arba išinstaliavimui) Paslaugų teikėjas turi pateikti Perkančiajai organizacijai programinės įrangos instaliacinę versiją su diegimo instrukcija bei nekoduotas programines priemones (išeities tekstus) atskirose elektroninėse laikmenose, kurios vėliau bus naudojamos įdiegiant programinę įrangą realiam naudojimui, ir atlikti Informacinės sistemos ar jos komponentų funkcionavimui reikalingų duomenų sutvarkymą ir perkėlimą. Kartu turi būti pateiktas lydraštis, kuriame turi būti nurodyta modulio versija, sukūrimo data, aprašyti žinomi modulio defektai bei įdiegimo instrukcija, kurioje turi būti pateikti nurodymai programinės įrangos administratoriui;
5.13. Įvykdęs Informacinės sistemos ar jos komponentų pakeitimų diegimą Paslaugų teikėjas apie tai praneša Perkančiajai organizacijai, pateikdamas veiklos ataskaitą Pagalbos tarnybos JIRA užregistruotame kreipinyje ar užduotyje ar el. paštu;
5.14. Jei įdiegus pakeitimą Informacinės sistemos ar jos komponentų veikimas sutrinka, Informacinė sistema ar jos komponentai nedelsiant grąžinami į iki pakeitimo buvusią būseną.

6. PASLAUGŲ TEIKIMO VALDYMAS

6.1. [bookmark: _Ref41294468]Visi Paslaugų teikėjo atstovai turės pasirašyti konfidencialumo pasižadėjimą ir susipažinti su pateiktais Perkančiosios organizacijos saugos dokumentais bei juos pasirašyti;
6.2. Paslaugų teikėjas turi paskirti atsakingus už Paslaugų teikimą asmenis ir per 5 (penkias) darbo dienas nuo pirkimo sutarties įsigaliojimo el. paštu nurodyti Paslaugas teikiančių asmenų kontaktus;
6.3. Paslaugų teikėjas, gavęs Perkančiosios organizacijos sutikimą, apie keičiamus Paslaugų teikėjo specialistus ir atsakingus asmenis turi pranešti Perkančiajai organizacijai el. paštu per 3 (tris) darbo dienas nuo Perkančiosios organizacijos sutikimo gavimo;
6.4. [bookmark: _Ref41293854]Pirkimo sutarties vykdymo metu Paslaugų teikėjas Perkančiajai organizacijai kas mėnesį teikia ataskaitą už suteiktas paslaugas. Ataskaitoje turi būti pateikiama:
6.4.1. Registruoti kreipiniai ir jų išsprendimo būsena;
6.4.2. Įvykusių sutrikimų, problemų ir pakeitimų ataskaita su įvykdymo laikais bei datomis ir informacinių sistemų prastovos dėl jų;
6.4.3. Pasiūlymai ir išvados dėl Perkančiosios organizacijos Informacinės sistemos ar jos komponentų plėtros poreikių ir techninės bei technologinės architektūros tobulinimo;
6.4.4. Pastebėtų saugos incidentų sąrašas ir jų sprendimo aprašymas;
6.4.5. Ataskaitiniu laikotarpiu parengta Informacinės sistemos ar jos komponentų dokumentacija; 
6.4.6. Pateikiamos nuorodos į sukurtą arba atnaujintą dokumentaciją;
6.4.7. Mėnesio ir nuo sutarties pradžios išnaudotų valandų kiekis;
6.4.8. Kita svarbi informacija: konkrečių užduočių numeriai, kiekvienai užduočiai skirtų valandų kiekis, atliktų darbų aprašymai, specialistų, dirbusių prie užduoties, nurodymas
6.4.9. Vystymo ir funkcionalumo plėtros darbų atveju papildomai turi būti nurodytas sukurtas ar pakeistas funkcionalumas, atliktų pakeitimų apimtis bei pateiktos  nuorodos į susijusią techninę dokumentaciją.
6.5. Ataskaitą pasirašo Paslaugų teikėjo ir Perkančiosios organizacijos paskirti atsakingi asmenys;
6.6. Pasibaigus Paslaugų teikimo terminui arba nutraukus pirkimo sutartį, Perkančiosios organizacijos nurodytu terminu, Paslaugų teikėjas grąžina Perkančiosios organizacijos suteiktus informacinius išteklius ir perduoda visus Paslaugų rezultatus, įformintus dokumentais ar / ir elektronine forma: paštu, el. paštu, atvykstant į Perkančiąją organizaciją ar kitais su Perkančiąja organizacija suderintais būdais Paslaugų teikėjas privalo pateikti aktualią Informacinės sistemos ar jos komponentų techninę dokumentaciją. Visa pateikiama dokumentacija turi būti patvirtinta Perkančiosios organizacijos ir Paslaugų teikėjo. Paslaugų teikėjas taip pat privalo perduoti Perkančiajai organizacijai visą paslaugų teikimo metu sukauptą dokumentaciją, programinę įrangą ir kitą informaciją, jai priimtina forma, bei supažindinti Perkančiąją organizaciją su informacija būtina sklandžiam ir nenutrūkstamam Paslaugų teikimui;
6.7. Paslaugų teikimo metu sukurtos programinės įrangos intelektinės nuosavybės turtinės teisės atitenka Perkančiajai organizacijai.

7. PASLAUGŲ TEIKIMO DUOMENŲ SAUGOS REIKALAVIMAI

7.1. Paslaugų teikėjas, teikdamas paslaugas, turi laikytis Lietuvos Respublikos valstybės informacinių išteklių valdymo įstatymo, Lietuvos Respublikos kibernetinio saugumo įstatymo ir jo įgyvendinamųjų teisės aktų, Lietuvos Respublikos asmens duomenų teisinės apsaugos įstatymo, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (Bendrojo duomenų apsaugos reglamento), taikomų LST EN ISO/IEC 27000 serijos standartų reikalavimų, Perkančiosios organizacijos informacijos saugumo politikos, ją įgyvendinančių dokumentų bei kitų teisės aktų nustatytų saugumo reikalavimų, taip pat jų pakeitimų ar naujai nustatytų reikalavimų, įsigaliojusių pirkimo sutarties galiojimo laikotarpiu;
7.2. Paslaugų teikėjui prieiga prie Perkančiosios organizacijos informacinių išteklių suteikiama tik pasirašius pirkimo sutartį, konfidencialumo pasižadėjimą, asmens duomenų tvarkymo susitarimą ir susipažinus su Perkančiosios organizacijos pateiktais teisės aktais, reglamentuojančiais Perkančiosios organizacijos Informacinės sistemos ar jos komponentų saugą. Paslaugų teikėjui suteikiamas tik toks prieigos prie informacinių išteklių lygis, kuris yra būtinas pirkimo sutartyje nustatytiems įsipareigojimams vykdyti, laikantis Lietuvos Respublikos įstatymų ir kitų teisės aktų reikalavimų;
7.3. Teikdamas Paslaugas pagal pirkimo sutartyje nustatytus reikalavimus, Paslaugų teikėjas turi įgyvendinti tinkamas organizacines ir technines priemones, skirtas apsaugoti Informacinės sistemos ar jos komponentų informaciją ir informacinius išteklius nuo atsitiktinio ar neteisėto sunaikinimo, pakeitimo, atskleidimo ar kitokio neteisėto tvarkymo. Paslaugų teikėjas suteiktą prieigą prie informacinių išteklių gali naudoti tik pirkimo sutarties vykdymo tikslais;
7.4. Paslaugų teikėjas turi nedelsiant informuoti apie pirkimo sutarties vykdymo metu Perkančiosios organizacijos informacinių technologijų infrastruktūroje pastebėtus informacijos saugumo incidentus, neveikiančias arba netinkamai veikiančias saugos užtikrinimo priemones, informacijos saugumo reikalavimų nesilaikymą, nusikalstamos veikos požymius, Informacinės sistemos ar jos komponentų saugumo spragas, pažeidžiamumą ir kitus svarbius saugai įvykius. Suderinęs su Perkančiąja organizacija, Paslaugų teikėjas turi imtis atitinkamų priemonių ir veiksmų, siekdamas nustatyti informacijos saugumo incidentų priežastis ir išvengti susijusios rizikos. Taip pat pagal kompetenciją vykdyti visus Perkančiosios organizacijos saugos įgaliotinio nurodymus ir pavedimus, susijusius su saugos politikos įgyvendinimu.


